CELEX: 62012TN0275
Language: da
Date: 2012-06-15 00:00:00
Title: Sag T-275/12: Sag anlagt den 15. juni 2012 — FC Dynamo-Minsk mod Rådet

18.8.2012   
            
            
               DA
            
            
               Den Europæiske Unions Tidende
            
            
               C 250/17
            
         Sag anlagt den 15. juni 2012 — FC Dynamo-Minsk mod Rådet
   (Sag T-275/12)
   2012/C 250/32
   Processprog: engelsk
   
      Parter
   
   
      Sagsøger: Football Club »Dynamo-Minsk« ZAO (Minsk, Hviderusland) (ved solicitor D. O’Keeffe og advokat B. Evtimov)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Rådets gennemførelsesforordning (EU) nr. 265/2012 af 23. marts 2012 om gennemførelse af artikel 8a, stk. 1, i forordning (EF) nr. 765/2006 om indførelse af restriktive foranstaltninger over for Belarus (EUT 2012 L 87, s. 37) annulleres, for så vidt som det vedrører sagsøgeren.
            
         
               —
            
            
               Rådets gennemførelsesafgørelse 2012/171/FUSP af 23. marts 2012 om gennemførelse af afgørelse 2010/639/FUSP om restriktive foranstaltninger over for Belarus (EUT 2012 L 87, s. 95) annulleres, for så vidt som det vedrører sagsøgeren.
            
         
               —
            
            
               Rådet tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført fem anbringender.
   
               1)
            
            
               Første anbringende om, at de anfægtede foranstaltninger er behæftet med retlige fejl og åbenbart urigtige skøn, idet Rådet ikke tog hensyn til sportens specifikke forhold og/eller den grundlæggende ret til kulturel mangfoldighed, da det pålagde sagsøgeren, der er en professionel europæisk fodboldklub med en vigtig sportslig og kulturel rolle, de restriktive foranstaltninger.
            
         
               2)
            
            
               Andet anbringende om, at de anfægtede foranstaltninger tilsidesætter forpligtelsen til i tilstrækkelig grad at begrunde opførelsen af sagsøgeren på listerne over personer og enheder, der er omfattet af restriktive foranstaltninger.
            
         
               3)
            
            
               Tredje anbringende om, at de anfægtede foranstaltninger tilsidesætter retten til forsvar og retten til en retfærdig rettergang, for så vidt som de ikke giver sagsøgeren mulighed for effektivt at udøve sin ret til forsvar, herunder retten til at blive hørt. Henset til den tætte forbindelse mellem retten til forsvar og retten til en effektiv domstolsprøvelse er sagsøgerens ret til effektive retsmidler også blevet tilsidesat.
            
         
               4)
            
            
               Fjerde anbringende om, at de anfægtede foranstaltninger tilsidesætter ejendomsretten, for så vidt som de udgør et uberettiget indgreb i sagsøgerens evne til at fungere som en professionel europæisk fodboldklub og til at opfylde sine sociale, uddannelsesmæssige og kulturelle funktioner.
            
         
               5)
            
            
               Femte anbringende om, at de anfægtede foranstaltninger tilsidesætter proportionalitetsprincippet, særlig hvad angår sagsøgerens ejendomsret og ret til kulturel mangfoldighed, navnlig fordi de ikke giver nogen garanti, der sikrer, at sagsøgeren som professionel europæisk fodboldklub fortsat kan udøve sine sportslige og kulturelle funktioner.